CELEX: 32020D1422
Language: lt
Date: 1601856000000
Title: Tarybos sprendimas (ES) 2020/1422 2020 m. spalio 5 d. dėl projektų, finansuojamų 10-ojo Europos plėtros fondo lėšomis, panaikintų lėšų skyrimo Afrikos taikos priemonei papildyti

9.10.2020   
               
               
                  LT
               
               
                  Europos Sąjungos oficialusis leidinys
               
               
                  L 329/4
               
            
         TARYBOS SPRENDIMAS (ES) 2020/1422
         2020 m. spalio 5 d.
         dėl projektų, finansuojamų 10-ojo Europos plėtros fondo lėšomis, panaikintų lėšų skyrimo Afrikos taikos priemonei papildyti
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Taryboje posėdžiavusių Europos Sąjungos valstybių narių Vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (1), ypač į jo 1 straipsnio 4 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Sąjungos pagal Afrikos taikos priemonę (toliau – ATP) vykdomas bendradarbiavimas taikos ir saugumo srityje Afrikos žemyne turėtų būti tęsiamas iki 2021 m. birželio mėn. pabaigos arba iki partnerystės susitarimo tarp Afrikos, Karibų jūros ir Ramiojo vandenyno valstybių grupės valstybių ir Europos bendrijos bei jos valstybių narių (2) su paskutiniais pakeitimais (toliau – AKR ir ES partnerystės susitarimas) taikymo pabaigos, priklausomai nuo to, kuri diena ankstesnė;
                  
               
                     (2)
                  
                  
                     apskaičiuota, kad laikotarpiu nuo 2021 m. sausio mėn. iki birželio mėn. ATP finansų poreikiai yra 113 000 000 EUR;
                  
               
                     (3)
                  
                  
                     siekiant užtikrinti ATP finansavimą iki 2021 m. birželio mėn. pabaigos arba iki AKR ir ES partnerystės susitarimo taikymo pabaigos, priklausomai nuo to, kuri diena ankstesnė, tikslinga panaudoti projektų, finansuojamų 10-ojo Europos plėtros fondo (toliau – 10-asis EPF) lėšomis, panaikintas lėšas. Tomis papildomomis lėšomis būtų finansuojamos Afrikos vadovaujamos taikos paramos operacijos;
                  
               
                     (4)
                  
                  
                     lėšos turėtų būti naudojamos pagal atitinkamą ATP daugiametę veiksmų programą bei taisykles ir procedūras, taikomas 11-ajam Europos plėtros fondui (toliau – 11-asis EPF), kaip nustatyta Tarybos reglamentuose (ES) 2015/322 (3) ir (ES) 2018/1877 (4);
                  
               
                     (5)
                  
                  
                     pakartotinai panaudotos 10-ojo EPF lėšos, prieš tai nepaskirstytos laikantis Vidaus susitarimo dėl 11-ojo EPF 1 straipsnio 3 dalies arba sugrąžintos laikantis to susitarimo 1 straipsnio 4 dalies, išlieka 10-ojo EPF ištekliais pagal Vidaus susitarimo (5) dėl 10-ojo EPF 1 straipsnio 2 dalies a punktą,
                  
               PRIĖMĖ ŠĮ SPRENDIMĄ:
         
            1 straipsnis
            113 000 000 EUR neviršijanti suma iš projektų, finansuojamų 10-ojo EPF lėšomis, nepanaudotų lėšų skiriama papildyti ATP 2021 m. sausio 1 d.–birželio 30 d. laikotarpiui arba iki AKR ir ES partnerystės susitarimo taikymo pabaigos, priklausomai nuo to, kuri diena ankstesnė.
            Tos lėšos naudojamos laikantis 11-ajam EPF taikomų taisyklių ir procedūrų.
         
         
            2 straipsnis
            Šis sprendimas įsigalioja kitą dieną po jo priėmimo.
         
         
            Priimta Briuselyje 2020 m. spalio 5 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 210, 2013 8 6, p. 1.
         
            (2)  OL L 317, 2000 12 15, p. 3.
         
            (3)  2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo (OL L 58, 2015 3 3, p. 1).
         
            (4)  2018 m. lapkričio 26 d. Tarybos reglamentas (ES) 2018/1877 dėl 11-ajam Europos plėtros fondui taikomo finansinio reglamento, panaikinantis Reglamentą (ES) 2015/323 (OL L 307, 2018 12 3, p. 1).
         
            (5)  Taryboje posėdžiavusių valstybių narių Vyriausybių atstovų vidaus susitarimas dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (OL L 247, 2006 9 9, p. 32).